

**Službeni glasnik**

**OPĆINE ČEMINAC**

|  |  |  |
| --- | --- | --- |
| **Godina XXII** | **Čeminac, 21. veljače 2017.** | **Broj 2** |

***S A D R Ž A J***

**AKTI OPĆINSKOG VIJEĆA:**

|  |  |  |
| --- | --- | --- |
| RBR | Naziv akta | Broj stranice |
| 1. | Odluka o izmjeni i dopuni Odluke o općinskim porezima  Općine Čeminac | 2 |

Na temelju članka 35. stavka 2. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12 i 19/13), članka 20. Zakona o lokalnim porezima (NN 115/16) i članka 29. Statuta Općine Čeminac ('Službeni glasnik' Općine Čeminac 01/13), Općinsko vijeće Općine Čeminac, na svojoj 9. sjednici održanoj dana 16. veljače 2017. godine, donosi

**O D L U K U**

**o izmjeni i dopuni Odluke o općinskim**

**porezima Općine Čeminac**

**I.**

S obzirom na potrebu usklađivanja dijela Odluke o općinskim porezima Općine Čeminac sa Zakonom o lokalnim porezima (NN 115/16) koji je stupio na snagu dana 01. siječnja 2017. godine, a prema Uputi Ureda državne uprave u Osječko-baranjskoj županiji, stavljaju se van snage, kako slijedi:

* Odluka o izmjeni i dopuni Odluke o općinskim porezima Općine Čeminac od 23. prosinca 2016. godine, KLASA: 410-01/16-02/2, UR.BROJ: 2100/05-03-16-3 ('Službeni glasnik' Općine Čeminac 07/16) i
* Odluka o izmjeni Odluke o izmjeni i dopuni Odluke o općinskim porezima Općine Čeminac od 23. siječnja 2016. godine, KLASA: 410-01/16-02/2, UR.BROJ: 2100/05-03-16-4 ('Službeni glasnik' Općine Čeminac 01/17).

**II.**

Način provođenja članka 7. Odluke o općinskim porezima Općine Čeminac ('Službeni glasnik' Općine Čeminac 03/16), koja je stupila na snagu 27. listopada 2016. godine, utvrdit će se posebnim Pravilnikom.

**III.**

Ova Odluka stupa na snagu osmog dana od dana objave u 'Službenom glasniku' Općine Čeminac.

**O b r a z l o ž e nj e**

Člankom 42. stavkom 1. točkom 4. Zakona o lokalnim porezima (NN 115/16) utvrđeno je da predstavničko tijelo, za potrebe plaćanja poreza na korištenje javnih površina, svojom Odlukom utvrđuje što se smatra javnom površinom, visinu, način i uvjete plaćanja poreza na korištenje javnih površina te nadležno porezno tijelo za utvrđivanje i naplatu poreza.

Stavkom 2. istoga članka utvrđeno je da se Odluka predstavničkog tijela lokalne samouprave u pogledu utvrđivanja naprijed navedenog može mijenjati najkasnije do 15. prosinca tekuće godine, a primjenjuje se od 01. siječnja iduće godine.

Što se smatra javnom površinom definirano je člankom 5. Odluke o komunalnom redu Općine Čeminac ('Službeni glasnik' Općine Čeminac 03/07), dok su ostale pretpostavke utvrđene Odlukom o općinskim porezima Općine Čeminac ('Službeni glasnik' Općine Čeminac 03/16) koja je stupila na snagu 27. listopada 2016. godine.

Navedenom Odlukom o općinskim porezima Općine Čeminac, u članku 7. točci 8. tabele, utvrđeno je i da se porez na korištenje javnih površina plaća i za 'Upotrebu javnih prometnih površina za kamione, kamione s prikolicom, cisterne, traktore i njihova priključna vozila'.

Sukladno navedenom biti će donesen poseban Pravilnik kojim će se utvrditi način provođenja navedenog članka Odluke.

KLASA: 410-01/16-02/2

UR.BROJ: 2100/05-03-17-5

Predsjednik

Općinskog vijeća

Mario Kralj, v.r.

**Izdaje: Općina Čeminac**

**Za izdavača: dr.Zlatko Pinjuh, spec.hitne medicine - Općinski načelnik Općine Čeminac**

**Tisak: Općina Čeminac**